
Kommende tv-udsendelser? 

Fra tid til anden vises der på en af de mange tv-kanaler en dokumentarudsendelse eller en spillefilm, som kan være 
værd at se, når man interesserer sig for ufomyten. Vi forsøger i SUFOI at holde øje med tv-programmerne, men da 
vores „arbejde" i SUFOI foregår i fritiden, og da vi har forskellige gøremål i foreningen, kan vi nemt misse en relevant 
udsendelse og ikke få informeret om det i god tid i UFO-Mail. Derfor kan du hjælpe os med at holde øje med kommende 
tv-udsendelser, som vi bør gøre andre opmærksom på. Skriv gerne til os - hellere for ofte end slet ikke på Skandinavisk 
UFO Information - SUFOI . 

TV-prgrammer denne uge 

Conspiracy Road Trip: UFOer. Sendes på DR3, torsdag den 7. august 2014. Kl. 20:45-21:45 

Battie of Los Angeles. Amerikansk actionfilm fra 2011. Sendes på TV2/Zulu, torsdag den 7. august. Kl. 20:50. 
Se også omtalen på ufo.dk . 

UFO-mysteriet i Østersøen. Sendes på DR3, fredag den 8. august 2014. Kl. 00:30-01:30 


Spionsatellitter 
spiller observatører et puds 

Af Toke Haunstrup 

I slutningen af juli kunne avisen Sjællandske berette, at der var flere borgere i det sydsjællandske 
og på Møn og Lolland-Falster, som havde observeret to besynderlige lys på himlen natten til 
torsdag d. 24. juli 2014. Avisen henvendte sig til SUFOI for hjælp, og dette førte os på sporet af en 
forklaring et godt stykke overjordens overflade. 

„Uforklarligt lys på nattehimlen". Sådan lød overskriften på en artikel bragt i avisen Sjællandske fredag den 25. juli 
2014. Artiklen fortalte historien om Willum Frederiksen og hans søn, som ved 1-tiden natten til torsdag d. 24. juli 
havde set to besynderlige lys på himlen fra en have ved Vetterslev nord for Næstved. 

Til avisens journalist, Ulrich Bachman, forklarede Willum Frederiksen: „ Det var to lys, som lyste så kraftigt, at de var de 
klareste stjerner på himlen i en periode på et halvt minut. Pludselig døde lysene langsomt ud for til sidst at forsvinde 
helt". Willum Frederiksen forklarede videre, at lysene havde stået „bomstille" i stik syd og i en højde af 60-70 grader. 
Lysene stod over hinanden og afstanden mellem dem vurderede han til ca. et par fingre i udstrakt arm. Om lysenes 
forsvinden på den ellers stjerneklare nattehimmel forklarede Willum Frederiksen: „Det underlige var > at lysene døde ud 
på nøjagtig samme tidspunkt. Lyset blev langsomt svagere i løbet af ti sekunder > så man til sidst slet ikke kunne se 
noget længere." 

På foranledning af henvendelsen fra Willum Frederiksen undersøgte Ulrich Bachman muligheden for, om der kunne 
være tale om fly. Dels ved en søgning på hjemmesiden www.fliqhtradar.com . som registrerer hovedparten af 
flytrafikken over det meste af verden, dels ved at kontakte Flyvertaktisk Kommando (FTK) i Karup. Flightradar.com 
viste ingen fly i luftrummet over det sydlige Sjælland og Sydhavsøerne på observationstidspunktet. Tilsvarende afviste 
vagthavende Kim Jensen fra FTK, at de skulle have registreret flyaktivitet i området. Kim Jensen mente heller ikke, at 
bemandede luftballoner kunne være en mulig forklaring, da disse ikke må flyve om natten. 

Artiklen i Sjællandske sluttede af med en opfordring til læserne om at henvende sig til avisen, hvis de selv havde 
observeret de besynderlige lys. 

Flere observatører 

Efterlysningen gav anledning til flere henvendelser fra observatører, som mente, at de havde set samme fænomen. 
Således kunne avisen næste dag berette om observationer fra Næstved, Ågerup syd for Hyllinge (mellem Næstved og 
Skelskør) og Lendemarke på Møn. Desuden omtaltes en beretning fra Sakskøbing på Lolland, som journalisten havde 
fundet på observationslisten på SUFOIs hjemmeside ufo.dk. Beretningen stammede fra en mand i fyrrerne, som i den 
lune sommernat havde siddet ude i haven sammen med tre andre. I indberetningen til SUFOI skriver han: 

Vi har siddet ude hele aftenen og slutter dagen af med at se på stjerner > stjerneskud og satellitter. Vi bor i en lille by på 
Lolland. Stik syd fra os er der mindst 10 km til nærmeste by (også lille). Vi sidder i mørke omgivelser > for bedre at 
kunne nyde aftenhimmelen. Pludselig fremkommer der to store hvidt lysende objekter (ca. 5-6 gange større end Mars, 
som vi kan se mod vest). De to objekter står lodret over hinanden. Lyskransen omkring de to objekter gør dem næsten 
10 gange større. De 2 objekter har en afstand fra hinanden på ca. 10 cm (set fra vores side af selvfølgelig : ). 
Objekterne er klart det lyseste på himlen. Efter ca. 20 sekunder bevæger det øverste objekt sig mod venstre. Begge 
objekter bliver svagere i lyskransen og igen efter 10 sekunder forsvinder begge objekter lige så pludseligt fra himmelen 
igen. Oplevelsen gjorde os meget undrende, og vi taler stadigvæk om det i dag. 

Det bør bemærkes, at ægteparret - til forskel fra Willum Frederiksen - oplevede, at det øverste lys bevægede sig 
langsomt mod venstre (dvs. mod øst). 

Alt i alt blev fænomenet altså observeret fra mindst fem forskellige steder og med en relativ stor geografisk spredning. 
Dette antydede, at der havde været tale om et fænomen, som måtte have befundet sig i en betydelig afstand og højde. 








Ikke tysk militæraktivitet 

På foranledning af journalistens henvendelse til SUFOI indledte vi nu en nærmere undersøgelse af sagen. Umiddelbart 
virkede det som en af de mere besynderlige hændelser, som vi havde modtaget over de seneste år. Gængse 
forklaringer såsom små varmluftballoner („thailandske lygter"), meteorer og almindelige satellitter kunne hurtigt 
afvises. 

Da der sandsynligvis havde været tale om et fænomen set på stor afstand i sydlig retning, kontaktede SUFOI's Ole 
Henningsen vores tyske søsterorganisation CENAP for at høre, om observationerne kunne skyldes aktiviteter over det 
nordtyske område. Tidligere har bl.a. tyske militærøvelser over farvandet nord for Rostock og Rugen givet anledning til 
indberetninger fra Lolland-Falster og Møn. Hansjtirgen Kohier fra CENAP kunne dog hurtigt afvise, at der skulle have 
været militæraktivitet i området på det pågældende tidspunkt. Der havde været en eftersøgning med politihelikopter af 
en brandstifter på Rugen, men dette kunne næppe være forklaringen på de danske observationer. 


Spionsatellitter på spil? 

En søgning på hjemmesiden Heavens-Above.com bragte os imidlertid nærmere den sandsynlige forklaring. På heavens- 
above.com kan man lave søgninger på, hvilke satellitter, der vil være synlige fra et givent sted og på et givent 
tidspunkt. En sådan søgning viste, at der på tidspunktet for observationen kunne observeres to amerikanske NOSS- 
satellitter (Naval Ocean Surveillance System). Der er tale om spionsatellitter, som har til formål at overvåge 
skibstrafikken til havs. Det særlige ved disse satellitter er imidlertid, at de optræder i grupper på 2 eller 3 satellitter, 
som følger hinanden i parallelle baner. 

Ifølge Heavens-Above.com kom to NOSS-satellitter (NOSS 3-4 A og C) til syne kl. 00:49 mod syd/sydvest i en højde af 
14 grader over horisonten. Herefter bevægede de sig i en bane over syd mod nordvest. Kl. 00:54 nåede de maksimal 
højde på himlen (set fra Næstved) og stod da i sydøst i en højde af 60 grader over horisonten. Herefter fortsatte de 
banen mod nordøst, hvor de til sidst forsvandt kl. 01.01 i en højde af 10 grader over horisonten. Satellitternes baner 






Kortene viser banerne over himlen for satellitterne NOSS 3-4 A og NOSS 3-4 C. Bemærk, at de 
to satellitters baner over himlen er parallelle og næsten ens. Fra: Heavens-above.com . 

Almindeligvis fremstår NOSS-satellitterne som ganske lyssvage punkter på himlen. Heavens-Above.com angiver 
således deres lysstyrke til 3,7 magnitude, hvilket er ganske lyssvagt. Det er derfor ikke normalt at observere disse 
satellitter. Men der findes rapporter om, at de ind i mellem kan blusse kortvarigt op og nå en lysstyrke svarende til 
planeten Venus. Dette skyldes, at lyset fra solen kortvarigt reflekteres i særligt reflekterende materialer på 
satellitterne, fx deres solcellepaneler. Lidt ligesom man ind i mellem kan opleve at se et kraftigt lysglimt fra et vindue i 
det fjerne, når man står i åbne landskaber. 

For eksempel skriver den amerikanske ufolog og skeptiker Tim Printy i nyhedsbrevet SUNIite, at folk „som rapporterer 
om disse typisk har (set dem på baggrund af) en mørk nattehimmel. Dog har nogle set dem blusse op til en lysstyrke 
som Venus', hvilket må have været et alarmerende syn." (SUNIite vol. 2, nr. 3). 

På internettet kan man ved at lave en søgning på ordene „NOSS flare" finde flere videooptagelser af NOSS-satellitter, 
som blusser kortvarigt op. Eksempelvis har den spanske gruppe af astronomer „Extragalactic Astrophysics and 
Astronomical Instrumentation Group" (GUAIX) lavet en optagelse af to NOSS-satellitter, som kortvarigt blusser op til en 
lysstyrke svarende til Venus' og derefter forsvinder. Optagelsen stammer fra d. 17. februar 2009 og kan ses 
her: http://auaix.fis.ucm.eS/node/l 191 

På dette foto ses lyssporene efter den kortvarige opblusning af lyset fra to 
NOSS-satellitter. Der er tale om en langtidseksponering foretaget af GUAIX i 
Madrid. Bemærk, at satellitternes baner før og efter den ca. 45 sekunder 
lange opblusning er ikke synlige på billedet. Lyset i midten af billedet er 
stjernen Sirius. Fra: GUAIX, http://auaix.fis.ucm.es/node/1191 
Et særligt kendetegn ved NOSS-satellitterne er, at de bevæger sig ganske langsomt. Hvis de derfor observeres over en 
kortere periode og i et område af himlen uden mange synlige stjerner, er det sandsynligt, at mange ikke umiddelbart 
vil lægge mærke til deres bevægelse. Dette kan være forklaringen på, at de fleste af observatørerne fortæller, at lysene 
stod stille. Det skal dog i den sammenhæng bemærkes, at observatørerne fra Sakskøbing berettede om en bevægelse 
mod øst, hvilket stemmer fint overens med NOSS-satellitternes bane på himlen. 

På denne baggrund vil vi i SUFOI vurdere, at observationerne fra det sydsjællandske, Møn og Lolland-Falster med stor 
sandsynlighed skyldes to NOSS-satellitter, som kortvarigt er blusset op i lysstyrke. Det er i øvrigt første gang, at vi har 
registreret NOSS-satellitter som forklaring på observationer, hvilket også på denne måde gør denne sag til noget 
særligt. 

Links: 

Find Tim Printys nyhedsbrev SUNIite her: http://home.comcast.net/~tprintv/UFO/SUNIite.htm 
Hjemmesiden for den spanske astronom-gruppe GUAIX: http://quaix.fis.ucm.es/ 

Læs mere om NOSS-satellitterne på Wikipedia: http://en.wikipedia.org/wiki/Naval Ocean Surveillance System 


Nyt fra SUFOI's Fotoafdeling 

Af Ole Hennlngsen 

I denne rubrik finder man ikke nødvendigvis omtale af samtlige fotos eller videosekvenser, der er 
sendt til efterforskning i SUFOI's Fotoafdeling. 

De udvalgte og offentliggjorte fotosager vil almindeligvis repræsentere nogle typiske eller 
usædvanlige hændelser. 

De typiske fotosager medtages for at give læsere et indtryk af, hvad der egentlig fremsendes til 
fotoafdelingen og samtidig gives læserne en mulighed for selv at finde forklaring på de 
ejendommelige ting, der kan optræde på ens optagelser, hvis man nu skulle være så heldig. 

9900 Frederikshavn 23. juli 2014 

Henvendelsen til SUFOI's Fotoafdeling lyder: 

Min mand og jeg tog denne videofilm af en „ufo" onsdag aften i Frederikshavn. Filmen er taget fra den lille 
campingplads ved marinaen og ind over land. Jeg kunne ikke få lov til at sende hele filen, da den er for stor , men her 
er første del af den. 

Det var ligesom en lille flamme. Til allersidst i filmen kommer der et glimt , som vi ikke registrerede , da vi stod og 
kiggede (det er ikke med i den stump jeg sender nu). 

Der kom en tilsvarende flamme forbi ti minutter senere , den har vi også en film af. 

Udsnitsforstørrelse 

sekvens i den 
modtagne video, 
der i forvejen er 
zoomet ekstra ind. 


Samme 

udsnitsforstørrelse 
med ændring af 
lys- og 

kontrastforhold 
samt skarphed. 

Til venstre 

screenprint af en 


SUFOI's konklusion 

Efter at have gennemgået videosekvensen og modtaget yderligere to store videooptagelser af det observerede 
fænomen, svarede fotografen retur, 

at den foreslåede flyvekurs ca. NØ mod SV lød rimelig korrekt , måske lidt mere direkte nord/syd, men svært at 
bedømme. Den virkede noget tættere på os i starten. 

Mit eget forslag er at det er to af de der svævende papirlamper. 

På videooptagelserne høres en del interessante kommentarer i lydsporet, bl.a. 

Den er helt klart uskarp på videoen. 

Den er ikke så langt væk , helt klart tæt på. 

Det kan ikke være rumstationen ISS, ej heller en flyver > den blinker ikke. 

Men som en flamme, der blinker lidt. 

Rimelig jævn i farten og langsom. 

Passer med vindretningen - måske hurtigere end vinden... 

Måske tættere på end vi tror. 

Fader ud. 

Alt dette er helt i overensstemmelse med SUFOI's konklusion, at der ikke er tvivl om, at de observerede lys med 
baggrund i observationsrapport og udseende på videooptagelserne hidrører fra små varmluftballoner opsendt fra 
nærområdet, hvilket også er i overensstemmelse med DMI's vejrdata for området. 

Efter modtagelsen af en kopi af den udarbejdede rapport og tilhørende konklusion lyder tilbagemeldingen fra 
fotografen: 

Hvor fedt, og fantastisk grundigt gennemarbejdet rapport! 

Tusind tak. Vi er på toppen over det. 











5683 Haarby 12. juli 2014 






Fra en fotograf på fisketur på Sydfyn natten mellem 11. og 12. juli 2014 modtog SUFOI's Fotoafdeling denne 
henvendelse: 

Har taget dette billede kl. 00.24 og har lige et spørgsmål. Er den lille prik på billedet der er både blå og rød et 
stjerneskud?(Den lille lysende aftegning ses i øverste halvdel af billedet - skråt th. over Månen). 

Billedet er taget med Canon ld mk III, blænde f4, isolOO, brændvidde 10mm. 

Det var bare taget som et forsøg med lang lukketid og fik først øje på den farverige plet, da jeg kom hjem. Har taget 
flere billeder i samme 
serie kl. 00.29 ,og der I 

var det der ikke, så I 
altså ikke en fejl på I 
kamera. 


Udsnitsforstørrelse (herover) samt samme udsnitsforstørrelse med ændrede lys- og 
kontrastforhold for at tydeliggøre den lysende aftegning på billedet. 



Det modtagne foto forsynet med (gule) Fotoafdelingen bad fotografen fremsende et par af 
diagonallinjer viser billedets midterpunkt, de øvrige fotos optaget ved samme lejlighed, hvor 
Den lysende aftegning optræder nøjagtigt i der tilsyneladende ikke optrådte ekstraordinære 
samme afstand - men diametralt modsat (røde lysende aftegninger på. Men ved kraftige ændringer 
pile) - det kraftige lys, der har forårsaget af lys- og kontrastforhold fremtrådte alligevel en lille 
aftegningen, nemlig Månen. blå aftegning på rette sted - en refleksdannelse skråt 

nedenfor Månen. Indsat th. i udsnitsforstørrelse. 






De lysende aftegninger på begge fotos er altså en refleks 
opstået i kameraets objektiv forårsaget af Månens kraftige lys. 

På dette foto med Apollo-14 projektets Lunar Lander 
Antares på Måne-overfladen ses den store refleks 
foroven tv. i billedet forårsaget af Solens stærke lys 
(udenfor billedrammen tv.). 

Endvidere ses to mindre reflekser som farvede 
aftegninger forneden th. i billedet. 

Refleksdannelser er ikke specielt sjældne næsten uanset 
kameraer og objektiver og ses altså også på denne 
optagelse foretaget af astronauterne Alan B. Shepard og 
Edgar D. Mitchell under deres første månevandring den 
5. februar 1971. Optagelsen er foretaget med et 
Hasselblad kamera og tilhørende Carl Zeiss objektiv. 

Foto: NASA http://spaceflight.nasa.gov/gallerv/images/apollo/apollol4/html/asl4- 
66-9306.html 

Der kan ses mere om refleksdannelser her: http://en.wikipedia.orq/wiki/Lens flare . 

Forskelligartede refleksfænomener i kameraers objektiver udgør en vis del af de af SUFOI's Fotoafdeling modtagne 
fotos til undersøgelse. 

Nogle af optagelserne er tidligere omtalt og beskrevet i SUFOI's gratis 
http://www.sufoi.dk/ufo-mails/um-2009/um09-112.phi: , 

http://www.sufoi.dk/ufo-mails/um-2010/uml0-124.phi: , 

http://www.ufo.dk/ufo-mails/um-2013/uml3-155.php og 

http://www.sufoi.dk/ufo-mails/um-2013/uml3-156.php . 


Intet nyt under solen? 

Af Thomas Brisson Jørgensen 

Det synes nærmest at være blevet en kliche, at henvise til „kinalamper" som mulige 
årsager bag flere nutidige UFO-observationer. Men disse har ikke desto mindre taget 
fusen på selv de mest skarpe og kritiske iagttagere, igennem mange år - og fortsætter 
med at gøre det. Men hvor langt tilbage kan man egentlig finde historier om kinesiske 
lamper over Danmark, der har narret folk til at tro at de observerede noget endnu 
mere eksotisk? Faktisk et godt stykke længere end de fleste er klar over. 

Da jeg for noget tid siden fandt to artikler fra Politiken den 10. og 12. oktober 1897 i 
Det Kongelige Biblioteks mikrofilmsamling, om en tidlig "lampesag", slog det mig hvor 
meget af indholdet stadig er aktuelt. Udover et par åbenlyst tidstypiske detaljer, 
fremstår artiklerne stort set på samme måde som de ville i dag. 

Et himmelfænomen 

I torsdags aftes ved halvti-tiden observerede en af vore medarbejdere, idet han fra 
Sølvtorvet gik ud ad Østerfarimagsgade, et ret mærkeligt himmelfænomen. Et 
pludseligt stærkt lysblink fik ham til at se ned ad den første af de små 
byggeforeningsgader, og få grader over Søernes trætoppe blev han da et stærkt 
lysende punkt var. Lysblinket havde forekommet ham som blinket fra et vekselfyr, og 
lyspunktet gav fremdeles stadige blink fra sig, men de var mindre end det første. 

Punktets tilsyneladende størrelse var som de allerstørste af de stjerner, der var synlige 
i og omkring zenith, bl.a. Karlsvognen, og dets farve var saa påfaldende mørkerød, 
ganske blodrød, at Mars. Rødme er for intet at regne herimod. Fænomenet saas paa 
den nordvestlige himmel. 

Efterhånden som vor medarbejder naaede ud til Østerbrogade, aftog fænomenet i 
størrelse og farvestyrke. Det var de tætte skylag som hele aftenen havde samlet sig 
om månen, der nu trak ovder zenith og naaede ned og dækkede nordvesthimlen. Efer 
ca. 20 minutters forløb var fænomenet ikke mere synligt. Undertiden så det ud, som 
bevægede lyspunktet sig langsomt i vestlig retning; det blinkede stadigt, men svagere 
og svagere. Vor medarbejder var ledsaget af en dame og en herre, som begge iagttog 
fænomenet. Vi spørger de sagkyndige: Var det en almindelig stjerne, og kan den røde farve stamme fra atmosfæren? 
Har det været en ildkugle? - 


nyhedsbrev ufo-mail, bl.a.: 


Et Uimmetrænofflen. 


I Tørvdagi Aflea red Kilfti Ttée« ob- 
• entrede ee ti vore Medarbejdere, idat Ilbi 
fn Søirtorret fik ad åd O tiart* ri sav gågade, 
et rrt Btrk»U<l I (Immet tenornen El flod- 
•etlft ttø-rlrt Lytbli&k fik kl« til il et ard 
id dn fem# åf de But« l/ lfdn r tå lBC^ 
gider, ^ faa* Onder orm orcr Seernet 
Tretur* bl#? ti« då H nørkl redt 1/Bredt 
Pttiki rar. t.pbllofcrt barde ferrkcnnioH 
ha o mb fra ri Vekeeéfyr, oj I.fi- 

puaktrt fir fremdele* ittdlfi II Ilak fri alg, 
tiiea de rir mindre etvd dri f*r»u 

ronkwtt ti Uy nr Udrade tørre Uø rir 
MB dr alleratønte af dø Rljørorr. der nr 
ajrtallf* I ef omkring Zeeilh, bi a. Kari*- 
rofaea«, og <Hb Ftrrr rar ui piaUideauU 
mørkerød, gmnakø blodrød, at Mon* Uødme 
«r for »out at refne herimod. Føaomøaal 
•aia paa dm aorJmUlp* Himmel 

EftørfciåQdea eom ror Medarbejder 
oaiøde ud dl Øvmrbrpgade, Aftag Fa n tome 
•#t I Aaørrvlae og Fimgjrrka Det rar da 
totte blytag, axa tale Aftenen barde ujsUrt 
alf om Mitfifi, der mm ink o rer Zmltb og 
••aede nød of døkkoda Xordreetblmte* 
Efter rt 70 Ml netten Forlab nr Tmm n m$ 
oat Ikke man enligt Undertid** caa det 
tid, tøm brrageif tfipciktit aig liaøiomi I 
røvtiig Katalog; det bUakede vtadigt mea 
vragere og vragere 

Tor Medarbejder nr lidispt af em 
Dam* øg tv Herre, vom brgge Iagttog ftn o- 
møart. 

Ti vpørgør de magt yndige Var del ra 
almindelig Htjørnr. og kan den røde Farre 
lUunt fri Atmuvhøma f Har del røret eg 
Udhngle ? - 

Eller Aadréev lUttog t 














Eller Andrées ballon! 

„Himmelfænomenet" afsløret 

Det viser sig at adskillige mennesker i torsdags aftes har iaggtaget det røde 
lyspunkt, vi omtalte i søndags, ude over Nørrebro. Alle har med undren spurgt sig 
selv, af hvad art fænomenet vel kunde være. En stjærne er jo ikke blodrød, en 
planets bevægelse er ikke synlig for det blotte øje, og en ildkugle har jo en 
anderledes fænomenal fart, end nævnte lyspunkt havde. 

Hvilken mulighed er der da tilbage, når man heller ikke kunde regne med Andrées 
ballon? 

Vi kan i dag løse gåden. Forskellige abonnenter underetter os om, at de selv så det 
besynderlige syn. Da de så løb i den retning, hvor fænomenet „stod" på himlen, 
nåede de Fælleden bag Blegdamsvejen. 

Her havde nogle unge mænd og en dame (alle Tyskere) i færd med at hale ind på en 
kæmpemæssig drage, i hvis hale der var anbragt en rød orientalsk lampe. I det 
samme gik lampen ud og „fænomenet" forsvandt. Tilskuerne forsvandt også og lo 
hjerteligt ad deres egen lange næse. Vor synske medarbejder er nu bleven en lys 
illusion fattigere. Sådan gaar det i denne prosaiske verden. 

Alle „fænomener" har deres alt for naturlige forklaring. 

„Andrées ballon", der omtales i begge artikler, er en henvisning til svenske Salomon 
August Andrée, der i juli samme år havde begivet sig ud på en meget omtalt og 
opsigtsvækkende ballonekspedition til Nordpolen. Man havde ikke hørt noget fra 
Andrée og hans besætning siden ekspeditionens begyndelse, og der gik derfor 
mange historier om hvad der kunne være hændt dem. 

Først 33 år efter fandt man ud af, at de var styret ned på den ubeboede ø Kvitøya i 
det nord-østlige Svalbard, efter bare få dage i luften. Ekspeditionens medlemmer 
kom sig over styrtet, men var fuldkommen uforberedte på de vejrforhold der fulgte 
med vinteren i Svalbard, hvilket resulterede i deres død i oktober 1897. Men 
eftersom ingen endnu vidste dette, figurerede mysteriet om Andrées ballon livligt i 
folks bevidsthed og blev altså således sat i forbindelse med mindst én tidlig UFO-sag. 

1897 var udover at være et „ballon-år", om noget 


•Hiaaelbcnomenet* afsløret. 

Det tiser sig, at adskillige Mennesket 
i Torsdag« Aftes hat • iagttaget det rede 
Lyspunkt, vi omtalte i Søndag«. ude 
over Nene bro. AUe har med Undren 
spurgt sig selv, af hvad Art Fænomenet 
vel kunde være. En Stjerne er jo ikke 
blodred, en Planets Bevægelse er ikke 
synlig for det b’otte Øje, og en Ild* 
kogle har jo en anderledes tenornens) 
Fart, end nævnte Lyspunkt havde. Hvil* 
ken Mulighed blev der da tilbage, naar 
oan heller ikke kunde regne med An¬ 
drées Ballon? 

Vi kan i Dag tøse Caadea For¬ 
skellige Abonnenter underretter os om, 
at de selv saa det besynderlige Syn. 
Da de saa lob i den Retning, hvor Fauto- 
menet »stod« paa Himlen, najede de 
Fælledan bag Blegdamsvejen. 

Her var nogle ung« Mscnd og en 
Dame (all s Tyskere) i Fcrd med at 
hale ind paa cn kæmpemæssig Drage, i 
hvis Hale der var anbragt en rod orien¬ 
talsk Lampe. 1 det Samme gik Lam¬ 
pen od og »Fænomenet« forsvandt Til¬ 
skuerne tors vandt ogsaa og lo'•hjæxteligt 
ad deres egen lange Næse. Vov synske 
Medarbejder er nu bleven én lys Illu¬ 
sion fattigere. Saadan gaar det i denne 
prosaiske Verden. Alle »Fænomener* 
har deres altfor naturlige Forklaring. 


UFO-bølger 


UFO-bølger og luftskibs-t**)*" ovor USA« 
forrtgø Artiundrøde 


R omming O Rasmus san 


Skandinavisk UFO Information 


også et luftskibs-ar. Der var siden vinteren 1896 
dukket stadig flere rapporter op om mystiske lufskibe, primært i USA, men også i 
andre lande. Mange ufologer er i dag enige om at 1896-97 sagerne konstituerede den 
første rigtige "UFO-bølge", da den havde stort set alle de elementer der optrådte i 
senere „bølger". 

Se eksempelvis Flemming O. Rasmussens bog UFO-bølger, der kan læses på adressen: 

http://www.sufoi.dk/e-boqer/hefter/Ufo-bolqer.pdf 

Det er stadig uvist hvor mange af historierne om lufskibe, hvis overhovedet nogen, 
fandt vej til de danske aviser i denne periode. 

Men det var under alle omstændigheder en tid hvor folk var opmærksomme på, at der 
kunne observeres flere nye og og anderledes genstande på himlen end nogensinde før, 
hvilket utvivlsomt fik rigtig mange til at vende blikket opad. 

Sager som ovenstående giver derfor et rigtig godt fingerpeg om, hvordan fantasi og 
mytedannelse kommer ind i billedet, i forbindelse med ældre observationer af ukendte 
himmelfænomener i Danmark. 

Det er derfor både interessant som en historisk begivenhed, men også rent sociologisk, 
fordi man ved en sammenligning med nyere, lignende sager, opdager at der på mange 
måder intet nyt er under solen. 


Løst og facts 

Af Ole Henningsen _ 


Stjerneskud.info 


Hvis du har observeret et utroligt stort og klart stjerneskud, en såkaldt ildkugle, så er fænomenet sandsynligvis blevet 
fotograferet af et af de 5 ildkugle-kameraer, der er opstillet rundt om i Danmark. 

Du kan checke kameraernes optagelser og se de beregninger, der er foretaget af danske eksperter i forbindelse med 
observationer og registreringer af ildkugler på adressen: http://www.st1erneskud.info/ 

Her samles og præsenteres observationer af klare stjerneskud over Danmark. 










Ejendommeligt vejrfænomen: Firkantet sky på himlen 




Philip Mussell tog billeder af det usædvanlige 
skyfænomen (tv.) og sendte dem til medierne for at 
høre, om andre så det samme og for at høre 
nærmere om, hvad der kunne have forårsaget dette 
specielle udseende. 


Det „flyvende tæppe" blev også bemærket af det 
lokale meteorologiske institut i Exeter i Sydengland, 
hvor en af de ansatte, Laura Gilchrist, tweetede et 
billede (herover th.). 

En talsmand for det meteorologiske institut i Exeter sagde efterfølgende, at skyen var blevet dannet af et jetfly, der 
bevæger sig gennem en lomme af luft med de „rigtige betingelser" og tilføjede: 

Denne sky er blevet dannet fra udstødningen af en jetmotor - kendt som en contrail. 

I dette tilfælde har et luftfartøj bevæget sig gennem en lomme af luft med de rette betingelser for at danne en contrail 
på et meget kort stykke. 

Vinden blæser vinkelret på (dvs. på tværs) af denne contrail', og på grund af de rette atmosfæriske betingelser spredes 
iskrystallerne, der danner contrailen, og skaber denne rektangulært formet sky. 

Det er usædvanligt at se skykanterne helt så veldefineret som i dette eksempel, men de involverede processer er 
meget almindelige. 

htto: //www.exeterexpressandecho.co. uk/Picture-dav-Odd-rhombus-shaped-cloud-Exeter/storv-21948097- 

detail/storv.html og 

http://ekstrabladet.dk/nyheder/samfund/veiret/article4942389.ece . 













En 75 m stor korncirkelaftegning er 
blevet et tilløbsstykke på en mark 
nær den lille by Raisting i 
Sydtyskland. 

Korncirklen blev opdaget fra en 
bemandet varmluftballon, der 
overfløj området (tv.), hvor der 
også er placeret et stort antal 
satellitsporings- og 

kommunikations antenner. 


Nu er området invaderet af 
nysgerrige, der har alskens 
forklaringer på, hvordan en så 
stor korncirkel mon kan være 
opstået. En del finder det aldeles 
mystisk, at korncirklen er 
placeret så tæt på området med 
de mange antenner, og 
forklaringerne går da også lige 
fra de sædvanlige ufo-teorier til 
de mere pragmatiske 

„spøgefugle". 

Forfatteren Erich von Dåniken er 
ikke i tvivl om, at korncirklen 
naturligvis stammer fra „aliens". 


Gårdejer Christoph Huttner, der ejer hvedemarken, hvor aftegningen findes, forsikrer at han bestemt ikke har skabt 
korncirklen. Fra hans side er der kun tale om de sædvanlige kørespor for dyrkningen af området. Huttner antager, at 
det er studerende, der har frembragt strukturen. Men det må have været svært og er virkelig godt gået, sagde han. 
„Jeg ved ikke, hvordan de har båret sig ad. Har ikke set bilspor eller noget som helst andet", siger han til medierne. 
Korncirklen tiltrækker mange mennesker, som dog opfører sig eksemplarisk. „De har endda opsat indsamlingsbøsser 
for at samle sammen til den skade, der er opstået på marken, og nogle tager endda deres sko af, inden de går ind i 
aftegningen. Skaden er dog kun på nogle få hundrede euro", tilføjer han, der ikke endnu helt ved, om han ved den 
snarlige høst skal lade korncirklen stå, eller høste hele marken. 

Det lokale politi har endnu ikke haft problemer pga. af aftegningen. En talsmand i Weilheim sagde: „Vi har endnu ikke 
beskæftiget os med sagen." 

http://www.merkur-online.de/lokales/weilheim/landkreis/kunstvoller-kornkreis-ammersee-3721187.html , 

http://www.focus.de/wissen/mensch/phaenomen-in-raistinq-ufoloqe-erich-von-daeniken-sicher-kornkreis-stammt-von- 

aliens id 4033465.html , 

http://uncut-news.ch/qrenz-und-parawissenschaft/kornkreis-ammersee-robert-stein-berichtet-aus-raistinq/ og 

http://ekstrabladet.dk/vranqen/article4944512.ece . 

Et panorama fra det flotte område med dets mange antenner kan ses 
her: http://www.arnodietz.de/panotemp/raistinq alpen.html . 



Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 

